rejauldu/bengali-wikipedia huggingface dataset:
ইসলাম: পাশ্চাত্যের যা জানা উচিত (Islam: What the West Needs to Know) ২০০৬ সালের একটি প্রোপাগান্ডা চলচ্চিত্র যা কুইক্সোটিক মিডিয়া দ্বারা নির্মিত। এতে ধর্মীয় গ্রন্থ থেকে উদ্ধৃতি ব্যবহার করা হয় এবং রবার্ট স্পেনসার, সার্জ ট্রিফকোভিচ, ব্যাট ইওর, আবদুল্লাহ আল-আরবি এবং ওয়ালিদ শোয়েবাতের মন্তব্য রাখা হয়েছে। ছবিটির প্রিমিয়ার হয় ২০০৬ সালের ১৫ই জানুয়ারী হলিউডের আমেরিকান ফিল্ম রেনেসাঁ উৎসবে, এবং পরে শিকাগো, ওয়াশিংটন ডিসি ও আটলান্টায় সীমিত পরিসরে মুক্তি পায়।   সমালোচনামূলক অভ্যর্থনা  যদিও কিছু সমালোচক চলচ্চিত্রটি ইতিবাচকভাবে গ্রহণ করেছেন, অন্যরা এটিকে ইসলাম বিরোধী হিসাবে ভুল, সরলীকৃত, পক্ষপাতমূলক এবং প্রচারমূলক হিসেবে সমালোচনা করেছেন। শিকাগো ট্রিবিউনের সমালোচক মাইকেল ফিলিপস এটাকে "একটি মারাত্মক নিস্তেজ ইসলাম-বিরোধী প্রোপাগান্ডা" হিসেবে বর্ণনা করেছেন। ওয়াশিংটন সিটি পেপারের সমালোচক লুইস বায়ার্ড যুক্তি দেন যে, "যদি পরিচালকরা ডেভিস এবং ডেলির সামান্য কল্পনাশক্তি থাকত, তাহলে তারা দেখতে পেতেন যে তারা যে শয়তানকে তাড়া করছে তা ইসলাম নয়, মৌলবাদ, যা অনেক রূপ ধারণ করে।"  চলচ্চিত্রটিকে জিহাদ-বিরোধী আন্দোলনের প্রেক্ষাপটে একটি "মুসলিম বিরোধী তথ্যচিত্র" হিসাবে বর্ণনা করা হয়েছে।
হরিনছড়া (বৈজ্ঞানিক নাম: Acraea terpsicore) এক প্রজাতির প্রজাপতি, যাদের মূল শরীর এবং ডানা বাঘ রঙের ও তাতে কালো ফুটকি এবং ছোপযুক্ত। এরা ‘নিমফ্যালিডি’ পরিবারের সদস্য।   আকার  প্রসারিত অবস্থায় হরিনছড়ার ডানার আকার ৫০-৬৫ মিলিমিটার দৈর্ঘ্যের হয়।   বিস্তার  সাধারণত এই জাতীয় প্রজাপতিটি সমগ্র ভারতের বিভিন্ন প্রান্তে প্রচুর পরিমাণে দেখা যায়। এছাড়া হিমালয়ের ৬৫০০ ফুট উচ্চতা অব্দি এদের দেখা যায়। নেপাল ও শ্রীলঙ্কা, সমগ্র ভারতীয় উপমহাদেশের সর্বত্র দেখা যায়। এরা একটু খোলামেলা ফাঁকা জায়গা পছন্দ করে। হরিনছড়ারা সাধারনত রুক্ষ-শুষ্ক খোলা প্রান্তর ঝোপে, লতা গুল্মের জঙ্গলে অথবা জলের ভেজা পুকুর ধারের মাটিতে বেশি দেখতে পাওয়া যায়।   বর্ণনা  thumb|পুরুষ এই প্রজাপতির উভয় ডানা বাঘ রঙের এবং ডানার পার্শ্বপ্রান্তে কালো পাড়। পিছনের ডানায় এই পাড় বেশি চওড়া আবার পাড়ের ওপর সাদা সাদা ফুটকি দেখা যায়। সামনের ডানা বেশ লম্বা এবং শীর্ষ গোলাকার। এই গোলাকার ভাবটা পিছনের ডানাতে বেশি ভালো বোঝা যায়। মাথা ও বুকে কালোর ওপর সাদা ফুটকি দেখা যায়। হরিনছড়ার শরীর থেকে একরকম দুর্গন্ধযুক্ত হলুদ তৈলাক্ত তরল বের হয় তাই কয়েকটি জাতের বিশেষ খাদকরা ছাড়া অন্যান্য খাদকরা এদের খায় না। যৌন মিলনের পর স্ত্রী প্রজাপতির উদরের শেষ প্রান্তে কাঁটার মতো শক্ত গোঁজ তৈরী হয় দেখতে অনেকটা সামনের দিকে মুখ বাঁকানো গোলাপের কাঁটার মতো, যার ফলে স্ত্রী প্রজাপতি পুনরায় যৌন মিলনে সক্ষম হয় না।Bingham, C. T. 1907. Fauna of British India. Butterflies. Volume 2   আচরণ  এদের ওড়ার ভংগি ধীর এবং দূর্বল প্রকৃতির। মাটির কাছাকাছিতে এরা উড়তে থাকে। ফুলের মধুর প্রতি এদের আসক্তি দেখা যায়।   বৈশিষ্ট্য   ডিম  হরিনছড়ার ডিম হলুদ বর্ণের এবং ঈষৎ লম্বাটে গম্বুজের মতো আকৃতির হয় এবং মাথাগুলি গোল হয়। সাধারণত এরা পাতার নিচের পিঠে এর একবারে ১৫-২০টা ডিম পাড়ে। এর থেকেও বেশি সংখ্যার ডিম অনেক সময় লক্ষ্য করা যায়।   শূককীট  শূককীট গুলি লম্বাটে এবং লালচে বাদামি রঙের হয়, শরীরের নিচের দিকের রঙ পীতাভ সাদা। এদের সারা দেহখন্ডে লম্বা লম্বা কাঁটা থাকে,যেগুলো রোঁয়া যুক্ত ও শাখাযুক্ত হয়।   আহার্য উদ্ভিদ   এই শূককীট বিভিন্ন প্রজাতির প্যাশন ফ্লাওয়ার যেমন- ঝুমকোলতা Passiflora foetida, Passiflora edulis, Passiflora subpeltata ইত্যাদি পাতার রসালো অংশ ও কচি পাতা আহার করে।   মূককীট  মূককীট এর রঙ সাদা এবং তার গায়ে কালো রেখা ও ফুটকি দেখা যায়। আকৃতি লম্বাটে। পিঠের দুই পাশ ঘেঁষে ফ্যাকাশে লাল বা কমলা রঙের বিন্দু সারি দিয়ে থাকে। এরা মূককীট অবস্থায় গাছের পাতার নিচের দিকে, ডালে, শুকনো কাঠিতে ঝুলে থাকে।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:সিঙ্গাপুরের প্রজাপতি বিষয়শ্রেণী:মালয়েশিয়ার প্রজাপতি
শিলিগুড়ি পৌরসংস্থা হল ভারতের পশ্চিমবঙ্গ রাজ্যের শিলিগুড়ি শহরের স্থানীয় স্বায়ত্তশাসন সংস্থা। ১৯৯৪ সালে শিলিগুড়ি পৌরসংস্থা গঠিত হয়েছিল।  thumb|center|300px|শিলিগুড়ি পুরভবন  ইতিহাস ১৯৪৯ সালে শিলিগুড়ি পুরসভা গঠিত হয়। হিল কার্ট রোডে অবস্থিত প্রথম পুরভবনটি ছিল কাঠের তৈরি। প্রথম পুরপ্রধান ছিলেন শিলিগুড়ির তৎকালীন মহকুমা শাসক শচীন্দ্রমোহন গুহ। ১৯৯৪ সালে শিলিগুড়ি পুরসভাটিকে পৌরসংস্থার মর্যাদা দেওয়া হয়।  এলাকা শিলিগুড়ি পৌরসংস্থা দার্জিলিং ও জলপাইগুড়ি জেলার মধ্যে অবস্থিত। পৌরসংস্থার ৪৭টি ওয়ার্ডের মধ্যে ৩০ টি দার্জিলিং জেলার শিলিগুড়ি মহকুমা ও ১৭টি ওয়ার্ড জলপাইগুড়ি জেলার জলপাইগুড়ি সদর মহকুমার অধীনস্থ। ভাষা  ধর্ম  হিন্দু - ৪৭২১০৮ মুসলিম - ২৭৫৫৯ খ্রিস্টান - ৪৮৩২ বৌদ্ধ - ৩৩৩১  তথ্যসূত্র  বিষয়শ্রেণী:ভারতের পৌর নিগম বিষয়শ্রেণী:শিলিগুড়ি বিষয়শ্রেণী:পশ্চিমবঙ্গের পৌরসংস্থা বিষয়শ্রেণী:জলপাইগুড়ি জেলা বিষয়শ্রেণী:দার্জিলিং জেলা বিষয়শ্রেণী:ভারতের পৌর এলাকা বিষয়শ্রেণী:১৯৯৪-এ পশ্চিমবঙ্গে প্রতিষ্ঠিত
যাত্রাপুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন    জনসংখ্যা    ইতিহাস  যাত্রাপুর ইউনিয়ন পূর্বে ১০নং যাত্রাপুর পূর্ব ইউনিয়ন নামে পরিচিত ছিল।   অবস্থান ও সীমানা  মুরাদনগর উপজেলার মধ্যাংশে যাত্রাপুর ইউনিয়নের অবস্থান। এ ইউনিয়নের উত্তরে বাঙ্গরা পশ্চিম ইউনিয়ন, পূর্বে চাপিতলা ইউনিয়ন ও নবীপুর পূর্ব ইউনিয়ন, দক্ষিণে নবীপুর পশ্চিম ইউনিয়ন এবং পশ্চিমে মুরাদনগর সদর ইউনিয়ন ও কামাল্লা ইউনিয়ন অবস্থিত।   প্রশাসনিক কাঠামো  যাত্রাপুর ইউনিয়ন মুরাদনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী   পুরনো তিতাস নদীর শাখা যা লোয়ার তিতাস নদী নামে পরিচিত তার একটি অংশ এই ইউনিয়নে প্রবাহিত হয়েছে।   হাট-বাজার   = দর্শনীয় স্থান    জনপ্রতিনিধি  মোঃ আবুল কালাম আজাদ   আরও দেখুন   মুরাদনগর উপজেলা  মুরাদনগর থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
ডান| থাম্ব|৩৩৩×৩৩৩পিক্সেল||কুকুর ও ভেড়া হল  সেই প্রাণী যাদের প্রথম পোষ মানানো হয়েছিল। গৃহপালিতকরণ বা পোষ মানানো একটি টেকসই ও বহু-প্রাজন্মিক সম্পর্ক যেখানে একটি জীব গোষ্ঠী অপর একটি জীব গোষ্ঠী থেকে সম্পদের একটি সম্ভাব্য সরবরাহের নিরাপত্তা নিশ্চিতে সেই দ্বিতীয় গোষ্ঠির প্রজনন ও লালন-পালনে উল্লেখযোগ্য মাত্রায় প্রভাব বজায় রাখে এবং এই গোষ্ঠীসমূহ উদ্ভিদ বা প্রাণী বা এককোষী যেকোন প্রকারের হতে পারে। আগুণের উপর আধিপত্য অর্জন, যন্ত্রপাতি তৈরি এবং মৌখিক ভাষার উন্নয়নের মতো উদ্ভিদ ও প্রাণীর গৃহপালিতকরণও মানব জাতির ইতিহাসে বৃহৎ একটি সাংস্কৃতিক উদ্ভাবন।  চার্লস ডারউইন পোষ্য প্রজাতির প্রাণীদের স্বল্প সংখ্যক বৈশিষ্ট্য চিহ্নিত করেছিলেন যেগুলো এদেরকে এদের বন্য পূর্বপুরুষদের থেকে আলাদা করে তোলে। তিনি সর্বপ্রথম সচেতন কৃত্রিম নির্বাচন মধ্যে পার্থক্যটি শনাক্ত করেন যার মধ্যে মানুষের সরাসরি পছন্দসই বৈশিষ্ট্যের জন্য এবং অচেতন নির্বাচন, যেখানে প্রাকৃতিক নির্বাচনের উপজাতি বা অন্যান্য বৈশিষ্ট্যের উপর নির্বাচন থেকে বৈশিষ্ট্যগুলি বাছাই করে। পোষ্য এবং বন্য প্রজাতির প্রাণীদের মধ্যে একটি জিনগত পার্থক্য রয়েছে। গৃহপালিত বৈশিষ্ট্যগুলির মধ্যে এমন পার্থক্য রয়েছে যে গবেষকরা ডোমেস্টিকেশনের প্রাথমিক পর্যায়ে অপরিহার্য ছিল এবং বন্য ও গৃহপালিত  জনসংখ্যার মধ্যে বিভক্তির পরে যে উন্নতি বৈশিষ্ট্যগুলি আবির্ভূত হয়েছিল তা বিশ্বাস করে। গৃহপালিত বৈশিষ্ট্য সাধারণত সমস্ত গৃহপালিতদের মধ্যে স্থির করা হয় এবং পশু বা উদ্ভিদের পশুর প্রাথমিক পর্বের সময় নির্বাচন করা হয়, তবে উন্নত বৈশিষ্ট্য শুধুমাত্র গৃহপালিত অনুপাতের মধ্যে উপস্থিত থাকে, যদিও তারা পৃথক প্রজাতির বা আঞ্চলিক জনসংখ্যাগুলিতে সংশোধন করা যেতে পারে।   পাখি  থাম্ব| দক্ষিণ পূর্ব এশিয়ার লাল বনমোরগকে প্রায় 7,000 বছর আগে মোরগ লড়াইয়ের জন্য পোষ মানানো হয়েছিল।  গৃহপালিত পাখি প্রধানত পোল্ট্রি যাদেরকে মাংস এবং ডিমের জন্য পালন করা হয়। এদের মধ্যে কিছু গ্যালিফর্মিস ( মুরগি, টার্কি, গিনিফাউল ) এবং অন্যগুলো আনসারিফর্মিস (ওয়াটারফাউল: হাঁস, রাজহাঁস, মরাল )। এছাড়াও বিনোদন এবং গবেষণায় ব্যবহারের জন্য খাঁচায় ব্যাপকভাবে গানের পাখি এবং তোতাপাখি পালন করা হয়। পোষা কবুতর বার্তাবাহক হিসাবে পরিচিত, গবেষণায় জানা যায় যে এটি ১০,০০০ বছর আগে থেকে গৃহপালিত ছিল। চীনে ৫,৪০০ খ্রিস্টপূর্বাব্দের জীবাশ্ম থেকে জানা যায় যে সেখানে অন্তত ৭,০০০ বছর আগে থেকে মুরগী পোষা হত। মুরগীর বন্য পূর্বপুরুষ গ্যালাস গ্যালাস  বা দক্ষিণ-পূর্ব এশিয়ার লাল বনমোরগ। ধারণা করা হয়, খাদ্যের বদলে মোরগ লড়াইয়ের জন্য প্রাথমিকভাবে এটি পোষা হত।   বন্য উদ্ভিদের সাথে পার্থক্য  পোষ্য উদ্ভিদ বিভিন্নভাবে তাদের বন্য প্রজাতিদের থেকে পৃথক হতে পারে, যেমনঃ  তথ্যসূত্র  বিষয়শ্রেণী:পোষ মানানো বিষয়শ্রেণী:কৃষির ইতিহাস
ভ্যালেরিয়ান গ্রাসিয়াস (২৩ অক্টোবর ১৯০০ – ১১ সেপ্টেম্বর ১৯৭৮) ভারতের রোমান ক্যাথলিক গীর্জার কার্ডিনাল ছিলেন। তিনি ১৯৫০ খ্রিস্টাব্দ থেকে আমৃত্যু বোম্বের আর্চবিশপ হিসেবে দায়িত্ব পালন করেন। ১৯৫৩ খ্রিস্টাব্দে পোপ দ্বাদশ পিয়াস তাকে কার্ডিনাল হিসেবে ঘোষণা করেন।   জীবনী  ব্রিটিশ ভারতের (বর্তমান পাকিস্তান) করাচিতে জন্মগ্রহণ করেন ভ্যালেরিয়ান। তার পিতামাতা গোয়ার ড্রামপুর/ন্যাভেলিম থেকে গিয়ে করাচিতে কাজ করতেন। তিনি করাচির সেইন্ট প্যাট্রিক হাই স্কুল, ম্যাঙ্গালরের সেইন্ট জোসেফ'স সেমিনারি এবং শ্রীলঙ্কার ক্যান্ডির পন্টিফিশিয়াল সেমিনারিতে অধ্যয়ন করেন। এখানে তিনি ডক্টরেট অব থিওলজি অর্জন করেন। ১৯২৬ খ্রিস্টাব্দের ৩ অক্টোবর তাকে পাদ্রি হিসেবে স্বীকৃতি দেয়া হয়। The interview is conducted in English. গ্রাসিয়াস পরবর্তীতে ১৯২৭ খ্রিস্টাব্দের নভেম্বর পর্যন্ত বান্দ্রায় পাস্তর হিসেবে ছিলেন। এরপর তিনি রোমের পন্টিফিশিয়াল গ্রেগোরিয়ান ইউনিভার্সিটিতে অধ্যয়ন করেন। ১৯২৯ খ্রিস্টাব্দে আর্চবিশপ জোয়াকিম লিমা এসজে এবং বোম্বের ডায়োসিজান চ্যান্সেলরের ব্যক্তিগত সহকারী হিসেবে কাজ করেন। তিনি একজন ধর্মপ্রচারক এবং পাস্তর; এবং ১৯৪১ খ্রিস্টাব্দের ডিসেম্বরে মুম্বাইয়ের হোলি নেইম ক্যাথেড্রালের প্রথম রেক্টর হিসেবে বিভিন্ন সংবাদপত্রের সম্পাদক হিসেবে যুক্ত ছিলেন।   তথ্যসূত্র    বহিঃসংযোগ  পবিত্র রোমান গীর্জার কার্ডিনাল  ক্যাথলিক-যাজকতন্ত্র  বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী বিষয়শ্রেণী:সামাজিক কাজে পদ্মবিভূষণ প্রাপক বিষয়শ্রেণী:১৯০০-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:করাচির ব্যক্তি
thumb মার্টিন জন ভিকার্স  (জন্ম ১৩ সেপ্টেম্বর ১৯৫০) একজন ব্রিটিশ কনজারভেটিভ পার্টির রাজনীতিবিদ। তিনি ২০১০ সালের সাধারণ নির্বাচনে ক্লিথর্পসের সংসদ সদস্য (এমপি) হিসাবে নির্বাচিত হন।  তিনি অ্যানের সাথে বিবাহিত, এবং তাদের একটি কন্যা রয়েছে। তার স্ত্রী তার সংসদীয় অফিসে খণ্ডকালীন জুনিয়র সেক্রেটারি হিসেবে কাজ করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
হবগোবলিন হল একটি পারিবারিক আত্মা যা ইংরেজি লোককাহিনীতে একটি প্রচলিত চরিত্র, কিন্তু খ্রিস্টধর্মের বিস্তারের পর থেকে একে প্রায়ই দুষ্টু বলে মনে করা হয়। শেক্সপিয়র তার এ মিডসামার নাইটস ড্রিম-এ পুকের চরিত্রটিকে হবগবলিন হিসেবে চিহ্নিত করেছেন।   ব্যুৎপত্তি  "হবগবলিন" শব্দটি এসেছে "হব" ("বামন") শব্দ থেকে। শব্দের প্রাচীনতম পরিচিত ব্যবহার প্রায় ১৫৩০ সালের দিকে বলে চিহ্নিত করা যেতে পারে, যদিও এটি সম্ভবত ১৫৩০ সালের আগেই ব্যবহার করা হয়েছিল।   লোককাহিনী  ডান|থাম্ব| হবগবলিন হল (উইলিয়াম ওয়ার্ডসওয়ার্থের বাড়ি) রাইডাল মাউন্টের হার্বার্ট রেলটনের ১৯০৪ সালের ছবি হবগবলিনগুলিকে ছোট, লোমশ ছোট পুরুষ বলে মনে হয়। তাদের ঘনিষ্ঠ আত্মীয় ব্রাউনিদের মতো, প্রায়শই তাদেরকেও মানুষের বাসস্থানের মধ্যে পাওয়া যায়। সাধারণত কোন পরিবারের সকল সদস্যদের ঘুমন্ত অবস্থায় তারা বাড়ির চারপাশে অদ্ভুত কাজ করে। তারা সাধারণত ছোট গৃহস্থালী কাজ যেমন ঘর পরিষ্কার এবং ইস্ত্রি করে দেয়। এর বিনিময়ে তারা প্রয়োজনীয় খাদ্য সংগ্রহ করে।  হবগবলিনরা ব্যবহারিক রসিকতা বেশি পছন্দ করে। এ মিডসামার নাইটস ড্রিম--এ পুকের একক নাটকে দেখা গেছে, তারা আকৃতি পরিবর্তন করতে সক্ষম। রবিন গুডফেলো সম্ভবত সবচেয়ে দুষ্টু এবং সবচেয়ে কুখ্যাত হবগবলিন, তবে অনেকেই এই কথার বিরোধিতা করছেন। অন্যান্য পরীদের মতো হবগবলিনরা সহজেই বিরক্ত হয়। তারা দুষ্টু, ভীতিকর এবং এমনকি বিপজ্জনক হতে পারে।   আরো দেখুন    বোগিম্যান  ডবি (হ্যারি পটার)  হব (লোককাহিনী)  গৃহদেবতা  কোবোল্ড  নিউলি   তথ্যসূত্র   বিষয়শ্রেণী:অলৌকিক কিংবদন্তি বিষয়শ্রেণী:উৎসবিহীন তথ্যসহ সকল নিবন্ধ
মনিকা আলী (জন্ম: ২০ অক্টোবর ১৯৬৭) হলেন একজন বাংলাদেশী বংশোদ্ভূত ব্রিটিশ লেখক ও ঔপন্যাসিক। ২০০৩ সালে তিনি তার অপ্রকাশিত পাণ্ডুলিপির উপর ভিত্তি করে গ্রান্টা পত্রিকা কর্তৃক "বেস্ট অব ইয়ং ব্রিটিশ নভেলিস্ট" নির্বাচিত হয়েছিলেন। তার প্রথম প্রকাশিত উপন্যাস, ব্রিক লেন ঐ বছরই প্রকাশিত হয়েছিল। উপন্যাসটি "ম্যান বুকার পুরস্কার" এর জন্য মনোনীত হয়েছিল। এটি একই নাম নিয়ে ২০০৭ সালে একটি চলচ্চিত্র নির্মাণ করা হয়েছিল।  এছাড়াও তিনি ৩টি উপন্যাস প্রকাশ করেছেন।   প্রাথমিক জীবন ও শিক্ষা  মনিকা একজন বাংলাদেশী পিতা এবং ইংরেজ মায়ের ঘরে ১৯৬৭ সালে ঢাকা, পূর্ব পাকিস্তান (বর্তমানে বাংলাদেশ) জন্মগ্রহণ করেন। যখন তার বয়স মাত্র ৩ বছর ছিল, তার পরিবার ইংল্যান্ড এর বল্টনে চলে আসেন। তার পিতার আদি বাড়ী হচ্ছে ময়মনসিংহের জেলায়। তিনি প্রাথমিকভাবে বোল্টন স্কুলে ভর্তি হন এবং তারপর অক্সফোর্ডের ওয়াডহাম কলেজে দর্শন, রাজনীতি এবং অর্থনীতি বিষয়ে পড়াশোনা করেন।  ব্যক্তিগত জীবন আলী তার স্বামী সাইমন টরেন্স (একজন ব্যবস্থাপনা পরামর্শক) এর সঙ্গে দক্ষিণ লন্ডনে বসবাস করছেন। তাদের দুটি সন্তান, যথা- ফেলিক্স নামের একটি ছেলে (১৯৯৯ সালে জন্ম) এবং সুমি নামে মেয়ে (২০০১ সালে জন্ম) রয়েছে।  বইসমূহ  ব্রিক লেন - (২০০৩)  এনেন্টেজো ব্লু - (২০০৬)  ইন দ্যা কিচেন - (২০০৯)  আনটোল্ড স্টোরী - (২০১১)  তথ্যসূত্র   আরও পড়ুন   Bentley, Nick. "Monica Ali, Brick Lane". In Contemporary British Fiction (Edinburgh: Edinburgh University Press, 2008), 83-93. .   বহিঃসংযোগ  Official Website  Brick Lane’s reluctant queen of outrage . Sunday Times. 18 Nov 2007 Biography from the international literature festival berlin  Interview with Monica Ali at Minnesota Public Radio   বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়াডহাম কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৬৭-এ জন্ম বিষয়শ্রেণী:বোল্টনের ব্যক্তি বিষয়শ্রেণী:ঢাকার ব্যক্তি বিষয়শ্রেণী:লন্ডনের লেখক বিষয়শ্রেণী:ব্রিটিশ বুক অ্যাওয়ার্ড বিজয়ী বিষয়শ্রেণী:২১শ শতাব্দীর ব্রিটিশ লেখিকা বিষয়শ্রেণী:ব্রিটিশ এশীয় লেখক বিষয়শ্রেণী:ব্রিটিশ নারী ঔপন্যাসিক বিষয়শ্রেণী:বাংলাদেশী লেখিকা বিষয়শ্রেণী:বাংলাদেশী বংশোদ্ভূত ব্রিটিশ মানুষ বিষয়শ্রেণী:জীবিত ব্যক্তি বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী লেখক বিষয়শ্রেণী:২১শ শতাব্দীর ব্রিটিশ ঔপন্যাসিক
ফটোডিসিন্টিগ্রেশন (ফটোট্রান্সমিটেশন হিসেবেও পরিচিত) একটি পারমাণবিক প্রক্রিয়া যেখানে একটি আণবিক নিউক্লিয়াস একটি উচ্চ-শক্তির গামা রশ্মি গ্রহণ করে উত্তেজিত হয় এবং তাৎক্ষণিকভাবে একটি অতিপারমানবিক কণা নির্গত করার মাধ্যমে ক্ষয়প্রাপ্ত হয়। আগত গামা রশ্মি, নিউক্লিয়াসের বাইরে এক বা একাধিক নিউট্রন, প্রোটন বা একটি আলফা কণাকে কার্যকরভাবে আঘাত করে। প্রতিক্রিয়াগুলিকে যথাক্রমে, (γ, n), (γ, p) এবং (γ, α) বলা হয়।  পারমাণবিক নিউক্লিয়াস লোহার চেয়ে  হালকা হলে ফটোডিজিনগ্রেশন এন্ডোথারমিক  (শক্তি শোষক) এবং কখনও কখনও লোহার চেয়ে ভারী হলে তা এক্সোথারমিক (শক্তি মোচক) হয়। সুপারনোভায় পি-প্রক্রিয়ায় উৎপন্ন, অন্তত:পক্ষে কিছু ভারী, প্রোটন সমৃদ্ধ উপাদানের কেন্দ্রীন সংশ্লেষের জন্য ফটোডিসিন্টিগ্রেশনই দায়ী। এর ফলে লোহা আরো ভারী উপাদানে সংশ্লেষীত হয়।  ডিউটিরিয়ামের ফটোডিসিন্টিগ্রেশন  ২.২২ বা আরও বেশি শক্তি বাহি একটি ফোটন ডিউটিরিয়ামের একটি পরমাণুকে ফটোডিসিন্টিগ্রেট করতে পারে: {| border="0" |- style="height:2em;" | ||+ || ||→ || ||+ || |} প্রোটন-নিউট্রন ভর পার্থক্য পরিমাপ করতে জেমস চ্যাডউইক এবং মরিস গোল্ডহবার এই প্রক্রিয়াটি ব্যবহার করেন। এই পরীক্ষাটি প্রমাণ করে যে নিউট্রন কোনও প্রোটন এবং ইলেকট্রনের নিবদ্ধ দ্বশা নয়, যেমনটি আর্নেস্ট রাদারফোর্ড কর্তৃক প্রস্তাবিত হয়।  বেরিলিয়ামের ফটোডিসিন্টিগ্রেশন  ১.৬৭  বা আরও বেশি শক্তি বাহি একটি ফোটন বেরিলিয়াম-৯ (প্রাকৃতিক বেরিলিয়ামের ১০০%, এর একমাত্র স্থিতিশীল আইসোটোপ) এর একটি পরমাণুকে ফটোডিসিন্টিগ্রেট করতে পারে: {| border="0" |- style="height:2em;" | ||+ || ||→ ||2||  ||+ || |} অ্যান্টিমনি-১২৪, বেরিলিয়ামের সাথে একজোট হয়ে পরীক্ষাগার নিউট্রনের এবং প্রারম্ভিক নিউট্রনের উৎস তৈরী করে। অ্যান্টিমনি-১২৪ (অর্ধায়ু ৬০.২০ দিন) β− এবং ১.৬৯০  গামা রশ্মি (এছাড়াও ০.৬০২  এবং ০.৬৪৫ থেকে ২.০৯০  পর্যন্ত ৯ টি ক্ষীণ নির্গমন) নির্গত করে স্থিতিশীল টেলুরিয়াম-১২৪ এ পরিণত হয়। অ্যান্টিমনি-১২৪ কর্তৃক নির্গত গামা রশ্মি, বেরিলিয়াম-৯ কে  দুটি আলফা কণা এবং গড়ে ২৪  গতিশক্তি সম্পন্ন একটি নিউট্রনে নিউট্রনের শক্তি মধ্যবর্তী নিউট্রন বিভক্ত করে থাকে।  {| border="0" |- style="height:2em;" | ||→ ||||+ || ||+ || |}  অন্যান্য আইসোটোপগুলিতে ফটোনিউট্রন উৎপাদনের জন্য ১৮.৭২ (কার্বন-১২ এর জন্য)  পর্যন্ত প্রান্তিক মান বিদ্যমান।  হাইপারনোভা  খুব বড় তারার বিস্ফোরণে (২৫০ বা ততোধিক সৌর ভর), ফটোডিসিন্টিগ্রেশন সুপারনোভার একটি প্রধান কারণ। নক্ষত্রটি যখন তার জীবনের শেষ পর্যায়ে পৌঁছে যায়, তখন এটি এমন তাপ ও চাপ সম্পন্ন হয় যেখানে ফটোডিসিন্টিগ্রেশনের শক্তি-শোষণকারী প্রভাব অস্থায়ীভাবে তারার কেন্দ্রের চাপ এবং তাপ হ্রাস করে। এর ফলে কেন্দ্রটির পতন শুরু হয় কেননা এখানে ফটোডিসিন্টিগ্রেশন শক্তি শোষণ করে নেয় এবং এই সঙ্কুচিত কেন্দ্রটি একটি ব্ল্যাকহোলে পরিণত হতে থাকে। ভরের একটি অংশ আপেক্ষিক জেট আকারে বেরিয়ে যায়, যা সম্ভবত মহাবিশ্বে প্রথম ধাতুগুলিকে "সিঁচন (স্প্রে)" করেছিল।   ফটোফিশন   ফটোফিশন একটি অনুরূপ তবে স্বতন্ত্র প্রক্রিয়া যেখানে একটি নিউক্লিয়াস, গামা রশ্মি শোষণ করে নিউক্লীয় বিভাজনের মাধ্যমে বিভাজিত হয়ে যায় (প্রায় সমান ভর বিশিষ্ট দু'ভাগে বিভক্ত হয়ে যায়)।   আরও দেখুন   সবল মিথষ্ক্রিয়া  টাইপ ১বি ও ১সি সুপারনোভা  জড়তার ভ্রামক  টলম্যান-ওপেনহাইমার-ভকহফ সীমা  চন্দ্রশেখর সীমা  তথ্যসূত্র  বিষয়শ্রেণী:ফটোডিসিন্টিগ্রেশন বিষয়শ্রেণী:ফটোট্রান্সমিটেশন বিষয়শ্রেণী:ফটোফিশন বিষয়শ্রেণী:নিউক্লীয় পদার্থবিজ্ঞান
ছৌ মুখোশ ভারতের পশ্চিমবঙ্গ রাজ্যের পুরুলিয়া জেলার একটি সাংস্কৃতিক ঐতিহ্য৷ পুরুলিয়াতে প্রচলিত ছৌ এবং ওড়িশার ময়ুরভঞ্জের ছৌ এর মুল পার্থক্য হলো মুখোশ ও পোষাকাদির ব্যবহার৷ আবার ঝাড়খণ্ডের সরাইকেল্লার ছৌ তে মুখোশ থাকলেও অলঙ্করণ কম ও নির্দিষ্ট বস্ত্রের ব্যবহার নেই৷ যেহেতু পুরুলিয়ার ছৌএর ক্ষেত্রে মুখোশের ব্যবহার আছে তাই এক্ষেত্রে পুরুলিয়া ছৌ এর অঙ্গভঙ্গি মুখের বদলে হাত ও দেহের মাধ্যমে ফুটিয়ে তোলা হয়৷ পুরুলিয়ার ছৌ মুখোশ ভারতের ভৌগোলিক স্বীকৃতির তালিকাতে নিবন্ধিত৷ অনন্য দৃষ্টিনন্দন উপস্থাপনা ও ছৌ মুখোশ তৈরীর ঐতিহ্যের জন্য এটি বহির্বিশ্বে সমাদৃত৷  ইতিহাস পুরুলিয়া জেলার বাঘমুন্ডির রাজা মদনমোহন সিংহ দেবের সময় থেকে ছৌ মুখোশ বানানোর ঐতিহ্য চলে আসছে, তিনি ছিলেন এই লোকশিল্পের অন্যতম পৃৃষ্ঠপোষক৷ ছৌ মুখোশ ঐতিহ্যগতভাবে মানভূমের প্রাচীন নৃত্যশৈলীর সঙ্গে সম্পর্কযুক্ত যা সময়ের সাথে অবলুপ্ত হলেও মুখোশ তৈরীর শিল্পটি আজও অবিচল৷  বিষয় ও ধরন thumb|right|পুরুলিয়া ছৌ নাচে মহিষাসুরমর্দিনী পুরুলিয়ার ছৌ নাচে ব্যবহৃত ছৌ মুখোশগুলি প্রধানত পৌরাণিক চরিত্রের ওপর যেমন, মহিষাসুরমর্দিনী, রাম-সীতা, রাম-রাবনের যুদ্ধ ইত্যাদি৷ অনেকক্ষেত্রে সাঁওতাল দম্পতির মুখোশ রূপক হিসাবে ব্যবহার হয়৷ মুল মুখোশের চারধারে দু ফুট পর্যন্ত গয়না ও কাপড় দিয়ে বিভিন্নভাবে অলঙ্করণ করা হয়৷ দুর্গা, লক্ষ্মী, কার্তিক এর মুখোশগুলি গাঢ় হলুদ বা কমলা রঙ করা হয়৷ শিব, সরস্বতী ও গণেশ এর মুখোশগুলি সাদা রঙ করা হয়৷ আবার মা কালীর মুখোশটিতে করা হয় কালো রঙ৷ রাম ও শ্রীকৃৃষ্ণের মুখোশগুলিতে কপালে তিলক কাটা থাকে৷ অসুরের মুখোশের ক্ষেত্রে সাধারণত গোঁফ, দৃৃশ্যমান দন্তপাটি ও বিষ্ফারিত চোখ সহ কালো বা গাঢ় সবুজ রঙ করা হয়৷  প্রক্রিয়াকরণ  left|thumb|চড়িদা গ্রামে ছৌ মুখোশ প্রস্তুতকারক  thumb|চড়িদা গ্রাম হ'তে সংগৃহীত ছৌ-নাচের 'অভিমন্যু বধ' পালায় 'দ্রোণাচার্য'এর মুখোশ। ছৌ মুখোশ প্রস্তুতকারকরা সূত্রধর সম্প্রদায়ের লোক৷ মুখোশ প্রস্তুতি একাধিক ধারাবাহিক পদ্ধতির মাধ্যমে হয়ে থাকে৷ প্রথমে ৮ থেকে ১০ টি নরম কাগজকে আঠাতে ডুবিয়ে পর পর স্তরে আটকে একটি আকার আনা হয়৷ তার ওপর একখণ্ড কাদা নিয়ে তার সাথে সূক্ষ্ম ভস্মচূর্ণ মিশিয়ে আকারটিকে হয় পুরোপুরি ফুটিয়ে তোলা হয়৷ মুখের সূক্ষ্মকাজগুলি কাদামাটির মাধ্যমে করা হয়৷ তার ওপর কাদাসহ কাপড়ের একটি আস্তরন দেওয়া হয় এবং পরে তা সূর্যালোকে শুকিয়ে নেওয়া হয়৷ শুকিয়ে গেলে সেটিকে পালিশ করা হয় কাদার খণ্ড থেকে কাগজ ও কাপড়ের আস্তরনটি সরিয়ে নিয়ে দ্বিতীয়বারের জন্য সূর্যালোকে শুকানো হয়৷ মুখোশের ছাঁচ তৈরী হয়ে এলে নাক ও কানের অংশে গর্ত করা হয় ও মুখোশটি রঙ করা হয় চারিধারে বিভিন্ন ধরনের অলঙ্করণ করা হয়৷  ভৌগোলিক স্বীকৃতিপ্রাপ্তি পুরুলিয়ার ছৌ মুখোশ পশ্চিমবঙ্গের একটি নিবন্ধিত ও উল্লেখযোগ্য ভৌগোলিক স্বীকৃতি৷ পুরুলিয়ার ছৌ মুখোশ প্রস্তুতি ও ব্যবহার অনবদ্য এবং ঐতিহ্যমন্ডিত একটি শিল্পকলা৷   তথ্যসূত্র   বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পশ্চিমবঙ্গের মুখোশ বিষয়শ্রেণী:পুরুলিয়া জেলা
খুরশীদ ইকবাল (); () (জন্ম: মার্চ ১৪, ১৯৬২) হলেন একজন ভারতীয় উর্দু কবি, লেখক এবং শিক্ষাবিদ। তিনি কবিতা এবং গদ্য সহ বহু বই লিখেছেন। তিনি তার সাহিত্য অবদানের জন্য হাওড়া লেখক এসোসিয়েশন অ্যাওয়ার্ড পেয়েছেন।   প্রাথমিক জীবন  ইকবাল ভারতের কলকাতা শহরে মার্চ ১৪, ১৬৯২ সালে জন্মগ্রহণ করেন। তিনি ১৯৭৯ সালে জগতদল চশমা-ই-রহমত হাই স্কুল থেকে তার মাধ্যমিক শিক্ষালাভ করেন এবং ১৯৮২ সালে ঋষি বঙ্কিমচন্দ্র কলেজ, নইহারটি, পশ্চিমবঙ্গ থেকে স্নাতক সম্পন্ন করেন। তিনি কৃষিতে ১৯৮৪ সালে কলকাতা বিশ্ববিদ্যালয় থেকে প্ল্যান্ট শারীরবিদ্যার বিজ্ঞান মাস্টার ডিগ্রী অর্জন করেন। ১৯৮৭ সালে তিনি আঞ্জুমান উচ্চ বিদ্যালয়, ব্যারাকপুর একটি জৈব বিজ্ঞানের শিক্ষক হিসাবে এবং একই ইন্সটিটিউটে প্রধান শিক্ষক হিসেবে কর্মরত আগস্ট ২০০৭ থেকে তার কর্মজীবন শুরু করেন।   কর্মজীবন  ইকবাল তার কর্মজীবনে বহু সংখ্যক বই লিখেছেন।Khurshid Eqbal, A Complete Book of Life Science, Jawaid Publications, Kolkata, 2002 তিনি বিশ্বের প্রথম অনলাইন উর্দু মাসিক পত্রিকা যা মহানামা কাইনাত এর একজন সম্পাদক হিসেবে কাজ করেছেন। এবং জানুয়ারি ২০০১ সাল থেকে পত্রিকাটি নিয়মিত প্রকাশ করা হয়।   পুরস্কার   হাওড়া লেখক এসোসিয়েশন পুরস্কার ২০১০  বিহার উর্দু একাডেমীর "শাকিলা আক্তার পুরস্কার" তার বইয়ের জন্য "ইক সাব-ই-আওয়ারগী" ২০১৩   প্রকাশিত কাজ   ইক সাব-ই-আওয়ারগী আফ্রিকার সংক্ষিপ্ত গল্প  আইয়ে কম্পিউটার পার কাম কারিয়ে "প্রকাশনা অধীনে" উর্দু কবি ও লেখকদের জন্য কম্পিউটার গাইড  মেনী বুকস অব লাইফ সাইন্স ফর হাই স্কুল স্টুডেন্ট   আরও দেখুন   উর্দু ভাষা কবিদের তালিকা   তথ্যসূত্র    বহিঃসংযোগ   Official website  Urdu encyclopedia  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:উর্দু কবিদের বিষয়শ্রেণী:ভারতীয় কবি বিষয়শ্রেণী:ভারতীয় মুসলিম
ফারজানা আসলাম একজন পাকিস্তানী পদার্থবিদ এবং জ্যোতির্বিদ। তিনি কভেন্ট্রি বিশ্ববিদ্যালয়ের গণিত, পদার্থবিজ্ঞান এবং জ্যোতির্বিজ্ঞানের অধ্যাপক। তিনি এর আগে পাকিস্তানের করাচি বিশ্ববিদ্যালয়ের ইনস্টিটিউট অফ স্পেস অ্যান্ড প্ল্যানেটারি অ্যাস্ট্রোফিজিক্সের পদার্থবিজ্ঞান এবং জ্যোতির্বিজ্ঞানের অধ্যাপক ছিলেন।   জীবনী  ফারজানা শান্ত পরিবেশ ও সর্বোচ্চ সাক্ষরতার হারের জন্য বিখ্যাত একটি ছোট শহর রাওয়ালপিন্ডিতে জন্মগ্রহণ করেছিলেন। তিনি ওয়াহ স্কুল অফ ইঞ্জিনিয়ারিংয়ে পড়াশোনা করেছেন। পরে তিনি পাঞ্জাব বিশ্ববিদ্যালয়ে স্থানান্তরিত হন এবং পদার্থবিজ্ঞানে স্নাতক (বিএসসি) ডিগ্রি অর্জন করেন। তারপরে তিনি ইসলামাবাদে চলে আসেন, সেখানে তিনি কয়েদ-ই-আজম বিশ্ববিদ্যালয়ে পড়াশোনা করেন, যেখানে তিনি পদার্থবিদ্যায় স্নাতকোত্তর ডিগ্রি অর্জন করেছিলেন।  স্নাতকোত্তর ডিগ্রির পরে, তিনি একই প্রতিষ্ঠান থেকে কোয়ান্টাম এবং লেজার পদার্থবিজ্ঞানে মাস্টার্স অফ ফিলোসফি (এমফিল) অর্জন করেন। এরপরে আসলাম ম্যানচেস্টার বিশ্ববিদ্যালয়ে যোগ দিতে যুক্তরাজ্যে আসেন। ২০০৫ সালে তিনি ম্যানচেস্টার বিশ্ববিদ্যালয়ের স্কুল অফ ফিজিক্স অ্যান্ড অ্যাস্ট্রোনমি থেকে পদার্থবিজ্ঞান এবং জ্যোতির্বিদ্যায় ডাবল ডক্টরেট ডিগ্রি লাভ করেন। ২০০৫ সালে, তিনি স্কুল অফ ফিজিক্স অ্যান্ড অ্যাস্ট্রোনমিতে সক্রিয় "ফোটোনিক ফিজিক্স গ্রুপ"-এ যোগ দেন, যেখানে তিনি টু-ফোটন পদার্থবিজ্ঞান এবং লেজার ফোটোনিকে বিশেষীকরণ করেছিলেন। ২০০৫ সালে তিনি লেজার পদার্থবিজ্ঞানে পিএইচডি ডিগ্রি অর্জন করেন।   পদার্থবিদ্যায় অগ্রগতি  পদার্থবিজ্ঞানে স্নাতকোত্তর ডিগ্রি অর্জনের পরে, আসলাম পাঞ্জাব বিশ্ববিদ্যালয়ে অধ্যাপক হিসাবে যোগদান করেন ও স্নাতক এবং স্নাতকোত্তর কোর্সে পদার্থবিজ্ঞান পড়ান।  ম্যানচেস্টার বিশ্ববিদ্যালয়ে যোগদানের পর থেকে তিনি ডাটা স্টোরেজ এবং প্রসেসিং অ্যাপ্লিকেশনগুলির জন্য প্রয়োজনীয় উচ্চতর ডিগ্রি অর্জন করেন এবং অর্ধপরিবাহী ন্যানো পার্টিকেলের সাথে সংবেদনশীল পলিমারিক সংমিশ্রণ ক্ষেত্রে নিজেকে গুরুত্বপূর্ণ গবেষক হিসেবে দাড় করান। কলেজের শিক্ষার্থীদের তিনি গ্রেড-লেভেল গণিতও শিখিয়েছেন।  এছাড়াও, তিনি ম্যানচেস্টার বিশ্ববিদ্যালয়ের প্রকৌশল ও পদার্থবিজ্ঞানের প্রোগ্রামে অংশগ্রহণ বাড়াতে ওগডেন টিচিং ফেলোশিপের মাধ্যমে জনপ্রিয় বিজ্ঞান প্রোগ্রামে সক্রিয়ভাবে জড়িত ছিলেন। এই বৃত্তির উদ্দেশ্য হ'ল ব্রিটিশ পাবলিক স্কুলগুলিতে শিশুদের জন্য রোল মডেল হিসাবে কর্মরত বিজ্ঞানীদের জড়িত করেন, যাতে তরুণ প্রজন্মকে বিজ্ঞান এবং প্রকৌশল পড়তে উৎসাহিত করা যায়। তার অবদানের কারণে, তিনি গ্লাসগোর ইনস্টিটিউট অফ ফিজিক্স আয়োজিত সেপ্টেম্বর ২০০৪-এর ফোটন সম্মেলনে একটি পুরস্কার পেয়েছিলেন।   পাকিস্তানি মহিলাদের নিয়ে দৃষ্টি  আসলাম দৃঢ়ভাবে বিশ্বাস করে যে পাকিস্তানি নারীদের যে কোনও পেশায় অংশ নেওয়ার দুর্দান্ত বুদ্ধি এবং সম্ভাবনা রয়েছে। তারা সমাজের উন্নয়নে ইতিবাচক অবদান রাখতে পারে এবং এটি আরও সুস্থ ও শক্তিশালী ভিত্তি গড়ে তুলতে গুরুত্বপূর্ণ ভূমিকা নিতে পারে। তাদের অবশ্যই জীবনের প্রতিটি ক্ষেত্রে বিশেষত ব্যক্তিগত, সামাজিক, অর্থনৈতিক ও রাজনৈতিক ক্ষেত্রে তাদের পূর্ণ সম্ভাবনা উপলব্ধি করতে হবে এবং তাদের অবশ্যই বুঝতে হবে যে তারা তাদের ইসলামী মূল্যবোধ বজায় রেখে এটি করতে পারে।   তথ্যসূত্র   বিষয়শ্রেণী:পাকিস্তানি পদার্থবিজ্ঞানী বিষয়শ্রেণী:নারী পদার্থবিজ্ঞানী বিষয়শ্রেণী:নারী জ্যোতির্বিজ্ঞানী বিষয়শ্রেণী:বিশ্বতত্ত্ববিদ বিষয়শ্রেণী:পাকিস্তানি অধ্যক্ষ বিষয়শ্রেণী:ম্যানচেস্টার বিশ্ববিদ্যালয়ের শিক্ষাবিদ বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী